Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: II. A 149/1997. (IX. 10.) Korm. rendelet alapjaiban megváltoztatta az örökbefogadni szándékozók nyilvántartásba vételének rendjét. Jelentkezniük kell a Gyermekvédelmi Szakszolgálatnál, és örökbefogadásra alkalmasságukkal kapcsolatban a gyámhivatal határozatban dönt. Az örökbefogadó szülők
Paragraph Index: 475

(5) bek.] megsértésével visszásságot okoz a Megyei Kárrendezési Hivatal, ha a kereset bíróság elé terjesztésére nyitvaálló 8 napos határidőt több mint 2 évvel túllépi. A panaszos beadványában sérelmezte, hogy vagyoni kárpótlási kérelmében megjelölt egyes vagyontárgyak után — a Megyei Kárrendezési Hivatal által — az új eljárásban 1996. február 13-án hozott határozatával kárpótlást nem állapított meg, illetve, hogy a fellebbezését elbíráló másodfokú határozat részére történő kézbesítését követően benyújtott beadványára az Országos Kárrendezési és Kárpótlási Hivataltól (OKKH) választ nem kapott. Az országgyűlési biztos általános helyettese az ügyben a jogbiztonság [Alkotmány 2. § (1) bek.], valamint a jogorvoslathoz való jog [Alkotmány 57. § (5) bek.] megsértésének gyanúja miatt indított vizsgálatot. Az országgyűlési biztos általános helyettesének vizsgálata feltárta, hogy panaszos a H1, H2, H3 adatlapokon a bizonyítékok csatolásával előterjesztett vagyoni kárpótlás iránti kérelmét a megismételt eljárásban sem a Megyei Kárrendezési Hivatal az 1996. február 13-án kelt határozatával, sem az OKKH az 1996. június 14-én kelt határozatával nem bírálta el. Az említett határozatok a kérelemben megjelölt vagyontárgyak vonatkozásában sem elutasító, sem helyt adó döntést nem tartalmaznak. Ezért a panaszos a másodfokú határozat

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes